EuroBench/eurobench-wiki-et-topics huggingface dataset:
Teema: Linnud
Linnulaul on lindude esitatud häälitsuste kogum. Kitsamas mõttes nimetatakse lauluks peamiselt värvuliste meloodilisemaid vokaalseid esitusi, laiemas mõttes aga ka paljude teiste lindude häälitsusi. Lindude häälitsused jagatakse lauludeks ja hüüdudeks. Laulud on pikemad ja keerulisemad, hüüud lühemad ja lihtsamad. Lindude laul on väga liigispetsiifiline, mis viitab laulu tähtsusele biokommunikatsioonis ning aitab linnuhuvilistel liike hääle järgi eristada. Linnulaulu kirjeldamisel on oluliseks töövahendiks sonogramm, mille abstsissteljel on aeg ja ordinaatteljel helisagedus. Väikseim ühik linnulaulu kirjeldamisel on noot, mis jätab sonogrammil katkematu jälje, nootidest moodustuvad silbid ning silpidest fraasid.,
Teema: Poliitikud
Elizabeth II (Elizabeth Alexandra Mary Windsor; 21. aprill 1926 – 8. september 2022) oli Suurbritannia ja Põhja-Iiri Ühendatud Kuningriigi, Kanada, Austraalia, Uus-Meremaa, Jamaica, Bahama, Grenada, Paapua Uus-Guinea, Saalomoni Saarte, Tuvalu, Saint Lucia, Saint Vincenti ja Grenadiinide, Antigua ja Barbuda, Belize'i ning Saint Kittsi ja Nevise kuninganna. Elizabeth II oli oma valitsemisajal maailma ainus monarh, kes oli samal ajal mitme iseseisva riigi pea. 15 riigis, mille riigipea ta oli, elab kokku umbes 128 miljonit inimest. Šotimaal on kuninganna Elizabethi järjekorranumber tekitanud paljude seas pahameelt, kuna Šotimaad ei ole kunagi valitsenud Elizabeth I. Ta sai kuningannaks 6. veebruaril 1952 pärast oma isa, kuningas George VI surma, viibides ise sel ajal koos abikaasaga Keenias. Ametlik kroonimine toimus 2. juunil 1953 Westminster Abbeys. 9. septembril 2015 sai temast kõige kauem troonil püsinud monarh Suurbritannia ajaloos (63 aastat 7 kuud ja 2 päeva). 2017. aastast oli ta maailma vanim riigipea. 9. mail 2022 sai temast kolmas kogu maailma ajaloo pikima valitsusajaga monarhide hulgas, kui tal sai ametis oldud 70 aastat ja 92 päeva ning ta möödus seni kolmandal kohal olnud Liechtensteini vürstist Johann II-st. Sel puhul korraldas ta 70. valitsusaasta pidustused, mis kestsid 5. juunini 2022. Ta kuulutas pidustused lõppenuks Buckinghami palee rõdul koos prints Charlesi, hertsoginna Camilla ja prints Williami ning viimase perega. Elizabeth II oli monarhina ka Inglismaa Kiriku pea. Tema surma järel sai uueks monarhiks tema poeg kuningas Charles III.
Teema: Kirjanikud
Dhuoda (sündinud u 802, surnud pärast 843) oli frangi aadlidaam, ühe oletuse järgi keisrinna Judithi õde. Ta on ainus teadaolev naiskirjanik 9. sajandist, oma pojale kirjutatud õpetusraamatu "Liber manualis" autor.
Teema: Linnud
Väikekägu (Cuculus poliocephalus) on linnuliik kägulaste sugukonnast käo perekonnast. Linnu kehapikkus on kuni 25 cm ja kaal umbes 40 g. Väikekägu on levinu Ida- ja Lõuna-Aasias, talvitub detsembrist aprilli keskpaigani Lõuna-Aafrikas. Rändel ületab India ookeani ning teda on kohatud sel ajal Mauritiusel ja Seišellidel. Väikekägu on pesaparasiit, kes muneb oma munad värvuliste pessa. Jaapani luules (jaapani 不如帰; ほととぎす; hototogisu) on väikekägu sage kirjanduslik motiiv. Vanadel aegadel peeti käo esmakordse vidistamise kuulmist heaks endeks ja selle kohta kirjutati tihti luuletusi. Erakmunk Saigyō kirjutas: Vaikimisharjutuse ajal väikekäo esmakordset vidistamist kuuldesSuvine kägu -- lauluvidinat kuulsin esimesena, kuid sellest teatamata kasu pole midagi.
Teema: Poliitikud
Kuningas (või kuninganna) on riigipea nimetus enamikus monarhistliku korraga riikides. Tänapäeva maailmas omavad kuningad sageli vaid esindusfunktsiooni ning sümboolset võimu. Reeglina on kuningatiitel sünnijärgne, harvemini on kuningas valitav. Sõna kuningas tuleneb muinasgermaani sõnast *kuningaz, algse tähendusega sugukonna, kogukonna, hõimu, rahva juht. Samast pärinevad vanaskandinaavia konungr, taani konge, saksa könig, alamsaksa könnig, hollandi koning, norra konge, rootsi kung ja konung, soome kuningas. Retkejuhte kutsuti merekuningaiks. Otsene seos kuningaga on leedu kunigaikštisel (suurvürst, Magnus Princeps, samuti kunigu kunigas või didysis kunigas), samas lihtsalt kunigas tähendab tänapäeva leedu keeles katoliku preestrit, kuningat kutsutakse aga karalius. Kuningast tuleneb ka läti kungs 'isand', 'härra', 'peremees'. Kuningat kutsutakse karalis, vürsti kņazs. Muinas-Eestis kutsuti kuningaks (Läti Henriku princeps 'esimene') isandate-senioride seisusest valitud juhti. Kuningat kõnetatakse kõnetlusvormeliga Tema Majesteet. Tänapäeva kuningatiitlid on (lühendatud kujul) Bahreini kuningas Belgia kuningas Bhutani kuningas Hispaania kuningas Jordaania kuningas Kambodža kuningas Lesotho kuningas Malaisia kuningas Madalmaade kuningas Maroko kuningas Norra kuningas Rootsi kuningas Saudi Araabia kuningas Suurbritannia ja Põhja-Iiri Ühendkuningriigi kuningas Svaasimaa kuningas Taani kuningas Tai kuningas Tonga kuningas
Teema: Poliitikud
Sultan on valitseja tiitel islamimaades (araabia keeles سلطان‎ Sulṭān). Sultani valitsetavat riiki nimetatakse sultanaadiks (araabia keeles سلطنة‎). Tiitlil on mitu ajaloolist tähendust. Algselt oli see araabia keeles abstraktne nimisõna, mis tähendas "jõudu", "võimu" ja "valitsemist" ning tulenes verbaalnoomenist سلطة sulṭah, mis tähendas "võimu". Hiljem muutus see niisuguste valitsejate tiitliks, kes kuulutasid end valitsemises praktiliselt peaaegu sõltumatuks, kuid ei pretendeerinud kogu kalifaadile; samuti nimetati nii kalifaadi provintsi võimsat asevalitsejat. Esimesena kandis sultani tiitlit Ghazni valitseja Mahmud Ghaznawi (valitses 998-1030) Afganistanis. Hiljem sai "sultanist" tavapärane valitsejatiitel Seldžukkide riigis ja Osmanite riigis ning Aijubiidide ja Mamelukkide Egiptuses. Tiitli usulisi seoseid näitab tõik, et Kairos resideeriv varikaliif andis 1383. aastal sultanitiitli Osmanite riigi kolmandale valitsejale Murad I-le; tema eelkäijad olid vaid beid või emiirid. Tänapäeval on sultanid Bruneis ja Omaanis. Indoneesias on Yogyakarta eripiirkonna sultan selle provintsi kuberner. Malaisia üheksast osariigist seitsme (Johor, Kedah, Kelantan, Pahang, Perak, Selangor ja Terengganu) valitsejad kannavad samuti sultani tiitlit.
Teema: Filmid
"Valitse minu üle" on 2007. aasta USA draamafilm, mille kirjutas ja lavastas Mike Binder. Filmi pealkiri tuleneb ansambli The Who laulu "Love, Reign o'er Me" pealkirjast.
Teema: Meditsiin
Desinfitseerimisaine ehk desinfektsiooniaine ehk desoaine on keemiline aine, mida kasutatakse haigustekitajate jm ebasoodsate mikroobide hävitamiseks (desinfitseerimiseks) ümbritsevas keskkonnas, tööstushoonetes ja muudel objektidel. Mõnikord kasutatakse terminit "desinfitseerimisvahend(id)", see hõlmab peale keemiliste ainete ka füüsikalisi vahendeid (nt kõrget temperatuuri ja bakteritsiidlampi).
Teema: Linnud
Aasta lind on linnuliigile antav ajutine nimetus. Eestis valitakse aasta lindu 1995. aastast. Seda korraldab Eesti Ornitoloogiaühing oma projekti "Aasta lind" raames. Üks eesmärke on tutvustada rahvale ühe hästi tuntud linnu kaudu nii linde üldse kui ka nende kaitse põhiprobleeme. Alates 2001. aastast annab Eesti Post igal aastal välja aasta linnu margi, esimese päeva ümbriku ja 2004. aastast ka maksimumkaardi. Esimesena valiti Eesti aasta linnuks rukkirääk. Sarnaselt Eestiga oli rukkirääk hiljem ka esimene Venemaa aasta lind (1996) ja esimene Läti aasta lind (1996).
Teema: Meditsiin
Füsioloogiline lahus on koostise ja osmootse rõhu poolest vereplasmale lähedane vesilahus. Meditsiinilistel eesmärkidel kasutatakse sageli 0,85–0,90%-list naatriumkloriidilahust. Kasutatud on ka teise koostisega füsioloogilisi lahuseid, nt Ringeri lahus, Tyrode'i lahus, Locke'i lahus. Füsioloogilist lahust manustatakse nt inimese organismi, kui mingi õnnetuse tagajärjel on tekkinud suur vere- ja vedelikukaotus. Manustamise eesmärk on kompenseerida või taastada organismis ringlevat vedelikuhulka.
Teema: Poliitikud
Christopher Engelbrecht von Kursell (9. aprill (vkj 30. märts) 1685 – 21. aprill (vkj 10. aprill) 1756) oli baltisaksa poliitik. Christoph Engelbrecht von Kursell sündis Christopher Heinrich von Kurselli ja Anna Gertrude von Tiesenhauseni pojana. Kursell teenis Rootsi armees, kus sai kapteni auastme. 1709 langes ta venelaste kätte vangi, kust vabanes 1717. aastal. 1737–1740 oli ta Eestimaa rüütelkonna peamees ja 1740–1746 Eestimaa maanõunik ja 1743 Eestimaa konsistooriumi president. Talle kuulusid Ehmja, Väike-Rõude ja Kurevere mõis.
Teema: Mäed
Kinabalu on mägi Kagu-Aasias Malaisia Kalimantani (Borneo) saarel Crockeri ahelikus. See on Malaisia ja Kalimantani saare kõrgeim mägi. Mäe kõrgus on 4095 meetrit. Selle suur elurikkus on tingitud erilisest geoloogiast ja kliimast. Kinabalu jalamil kasvab paljud endeemseid liike, sealhulgas paljud putuktoidulised taimed ja orhideelised, mille kaitseks on loodud Kinabalu rahvuspark. Rahvuspargi aladel moodustati 2000. aastal UNESCO maailmapärandi objekt "Kinabalu park". Mitmekesise looduse avastasid 19. sajandi keskel Hugh Low ja John Whiteheadi, kellest viimane tõusis esimesena mäe tippu 1888. aastal. Kinabalu mäge on kujutatud Sabahi osariigi ja Kota Kinabalu linna lipul. Samuti on seda kujutatud mõnedel Malaisia rahatähtedel.
Teema: Jõed
Jõe kontiinumi kontseptsioon (JKK) on mudel vooluvee klassifitseerimiseks ja kirjeldamiseks, lisaks üksikute veelõikude klassifitseerimisele seal leitavate organismide abil. Teooria põhineb dünaamilise tasakaalu kontseptsioonil, mis seisneb selles, et voolava keskkonna organismid kohanevad füüsikalisite parameetritega, nagu laius, sügavus, kiirus ja settekoormus, samas võttes arvesse ka bioloogilisi tegureid. Kontseptsioon võimaldab jõe struktuuri vee bioloogiliste omaduste osas paremini ennustada. Selle kontseptsiooni töötas esimesena välja 1980. aastal Robin L. Vannote koos Stroud Water Research Centeri teadlastega.
Teema: Filmid
"Aadukalam" (tamili ஆடுகளம் 'Mänguväljak') on India tamilikeelne spordifilm. Filmi lavastaja on Vetrimaaran. Peaosades on Dhanush, Taapsee Pannu ja Kishore. Film räägib kukevõitlustest Madurai eeslinnades.
Teema: Jõed
Urup (vene ja karatšai-balkaari Уруп (Urup), kabardi-tšerkessi Уарп (Uarph)) on jõgi Kaukaasias. Algab Suur-Kaukasusest. Voolab valdavalt põhja, alamjooksul laskub tasandikule. Suubub vasakult Kubanisse, suudmes asub Armavir. Pikkus 231 km.
Teema: Linnud
Kurgkotkas ehk sekretärlind (Sagittarius serpentarius) on Aafrikas elav haukaline, ainuke kurgkotkaslaste sugukonna ning kurgkotka perekonna esindaja. Kurgkotkas on levinud Sahara-taguse Aafrika rohtlades ja savannides. Nimetus sekretärlind on pandud linnu peas turritavate sulgede järgi, mis meenutasid neid kohanud eurooplastele kohtukirjutajaid, kes kandsid paruka sees hanesulgedest kirjutussulgi. Kurgkotka kehapikkus on 125–150 cm, tiibade siruulatus 210 cm ja kaal 4 kg. Kurgkotkas toitub muuhulgas roomajatest, sealhulgas madudest, ning väikeimetajatest ja putukatest, sealhulgas mardikatest ja rändtirtsudest. Saaklooma tapab ta jalahoopidega. Kurgkotkas on Sudaani ja Lõuna-Aafrika Vabariigi vapilind.
Teema: Jalgpall
Suriname jalgpallikoondis on Suriname rahvuskoondis jalgpallis, mis esindab riiki alates 1920. aastast ja mida haldab Suriname jalgpalliliit. Suriname koondis on Põhja- ja Kesk-Ameerika jalgpalliliidu CONCACAF liige, kuigi Suriname asub geograafiliselt Lõuna-Ameerikas.
Teema: Poliitikud
Erich Johann von Vietinghoff (13. juuni 1699 Vecmuiža mõis, Liepupe kihelkond – 11. jaanuar 1761) oli Liivimaa mõisnik ning Venemaa keisririigi kõrge ametnik. Vietinghoffide suguvõsast põlvnev Erich Johann von Vietinghoff sündis Rootsi sõjaväelase Fabian Reinhold von Vietinghoffi (suri 1710) ja Ursula von Poorteni pojana. Tema emapoolne vanaisa oli Tallinna asehaldur Matthias von Poorten (1642–1718). Aastatel 1725–1735 oli ta Liivimaa ja Eestimaa Asjade Justiitskolleegiumi assessor. 28. jaanuaril 1735, määras keisrinna Anna Ivanovna oma sünnipäeva puhul vabahärra Carl Ludwig von Mengdeni (1706–1760) Eesti- ja Liivimaa asjade justiitskolleegiumi asepresidendiks ning Erich Johann von Vietinghoffi sama kolleegiumi assessoriks. Selles ametis töötas ta 1740. aastani. 1740–1746 oli Saaremaa rüütelkonna maapealik. Vietinghoffi ametist lahkumise taga oli tema seotus hernhuutlusega. 1738. aastal määrati Saaremaa superintendendiks ja Kuressaare Laurentiuse koguduse pastoriks pietistlik vaimulik Eberhard Gutsleff, kes toetas aktiivselt vennastekoguduse liikumist. Kui Vene keskvõim ei pidanud hernhuutlust algul oluliseks ohuks, siis Jelizaveta I keelas 1743. aastal liikumise tegevuse: keelati kogunemised, suleti palvemajad ning konfiskeeriti lauluraamatud ja katekismused. Gutsleffi eestvedamisel jätkusid koosolekud siiski Saaremaal, mis tõi kaasa kohalike aadlike ja teiste vaimulike kaebused tema tegevuse vastu. 1747. aasta jaanuaris andis Liivimaa kindralkuberner Peter von Lacy korralduse Gutsleffi vahistamiseks. Ta arreteeriti, viidi Tallinna ja sealt edasi Peterburi, kus teda üle kuulati. Ülekuulamisel nimetas Gutsleff oma toetajate ja „sõprade” seas ka Saaremaa maapealiku Erich Johann von Vietinghoffi. Viimane oli nähtavasti arreteerimise hirmus aga koos perega juba umbes kuu aega enne Gutsleffi kinnivõtmist Königsbergi lahkunud. Talle kuulusid Vecmuiža (Sussikas), Mētaga (Metack; kuni 1733), Ķēči (Fossenberg), Adavere (Addafer) ja Imavere mõis (Immafer; alates 1759) Liivim
Teema: Jõed
Semani jõgi on üks Albaania peamisi jõgesid. See moodustub Osumi ja Devolli jõe ühinemisel, mis toimub mõned kilomeetrid Kuçovë linnast läänes. Jõe peavool on ligikaudu 85 km pikk, kuid koos pikima lähtejõe, Devolli jõega, ulatub kogu pikkus umbes 281 kilomeetrini. Seman voolab lääne suunas läbi tasandike ning suubub Aadria merre. Fieri linna lähistel ühineb Semaniga vasakult Gjanica jõgi. Jõe oru alad on põllumajanduslikult viljakad ja tihedalt asustatud, mistõttu Semanil on oluline roll niisutuses, kalanduses ja majanduslikus tegevuses. Suuremad jõeäärsed linnad ja asulad on Kuçovë, Fier ja Ura Vajgurore.
Teema: Kirjanikud
Barbro Gunilla Kristina Brorsson Wolde (15. juuli 1939 Göteborg – 15. aprill 2015) oli rootsi lastekirjanik ja illustraator. Eesti keeles ilmunud: "Ene arsti juures" (1990) "Ene Väikevend on haige" "Mikk ja Mari" (1993) "Mikk läheb õue"
Teema: Poliitikud
Erhard Arnold Julius Dehio (16. jaanuar 1855 Tallinn – 12. juuli 1940 Bad Oeynhausen) oli baltisaksa kaupmees ja poliitik, kes oli märtsist 1918 kuni 13. novembrini 1918 Tallinna ülembürgermeister. Dehiode suguvõsa oli rännanud Tallinna 18. sajandi alguses Põhja-Saksamaalt, suguvõsa liikmed paistsid silma Tallinnas edukate kullasseppadena. Erhard Dehio oli Tallinnas edukas teraviljakauplejana, kes vahendas Venemaa vilja suurtele Lääne-Euroopa ettevõtetele. Erhard Dehio vennast Georg Dehiost sai nimekas Saksa kunstiajaloolane. Nõbu Karl Dehio oli Tartu Ülikooli (Landesuniversität Dorpat) ainus rektor Saksa okupatsiooni ajal 1918. aastal. Erhard Dehio kuulus mitmesse Tallinna linnavolikogu koosseisu ning oli Tallinna Börsikomitee juhtkonnas, sealhulgas Börsikomitee esimees aastatel 1910–1918. Erhard Arnold Julius Dehio oli ka Tallinna linnanõunik ja Tallinna ülembürgermeister Saksa okupatsiooni ajal I maailmasõja ajal. Saksa okupatsioonivõimud määrasid märtsis 1918 pikaaegse Tallinna linnavoliniku, suurkaupmehe ja reederi, Tallinna Börsikomitee esimehe Erhard Dehio, Tallinna ülembürgermeistriks. Tallinna teiseks bürgermeistriks sai advokaat Alexander Riesenkampff, tema asetäitjaks ettevõtja ja poliitik Harry Koch. Saksa okupatsiooni ajal täitis Tallinna Linnavolikogu aset nn Oberverwaltung der Sadt Reval (ka Verwaltungsrat), mis koosnes 40 nõunikust (Beiräte), sh bürgermeistrid. Valdavalt kuulusid valitsusnõukokku sakslased. 2. aprillist kuni okupatsiooniaja lõpuni juhtis linnavalitsust tegelikult Saksa sõjaväelane, linnapealik (Stadhauptmann) kapten Schmidt. Saksa vägede kaitse all asusid Eestimaa, Liivimaa ja Kuramaa rüütelkonnad taastama euroopalikke hertsogiriike ning nende alusel looma ühendatud Balti hertsogiriiki. 9. aprillil 1918 toimus Toompea lossis Eestimaa rüütelkonna initsiatiivil ja Saksa okupatsioonivõimude toetusel kokku kutsutud Eestimaa seisuslik maakogu (Landesversammlung). Sellele olid kutsutud ka valdade, linnade ja vaimulikkonna esindajad (51 lii
Teema: Filmid
"Kass Oggy ja kurjad prussakad" (originaalpealkiri: Oggy et les Cafards, le film) on 2013. aasta prantsuse animafilm, mille režissöör ja stsenarist on Olivier Jean-Marie ning produtsent Xilam Animation. Film põhineb joonissarjal "Kass Oggy ja kurjad prussakad". Film esilinastus Prantsusmaa kinodes 7. augustil 2013 ning Eesti kinodesse jõudis see ka 15. novembril 2013.
Teema: Filmid
"Kodu" ("Home") on Yann Arthus-Bertrandi dokumentaalfilm elurikkusest Maal ja inimtegevuse mõjust ökoloogilisele tasakaalule. Film koosneb põhiliselt aerovõtetest Maa eri paigus. Ingliskeelset teksti loeb Glenn Close, filmist on mitmes keeles (ka subtiitritega) versioone. Muusika autor on Armand Amar.
Teema: Poliitikud
Paruyr Arshaviri Hayrikyan (Պարույր Արշավիրի Հայրիկյան, sündinud 5. juulil 1949 Jerevanis) on Armeenia poliitik ja endine nõukogude dissident. Hayrikyan oli üks demokraatliku liikumise juhtidest Nõukogude Liidus. Ta on ühtlasi ka kirjanik ja helilooja. Ta on kirjutanud mitmeid armeenia isamaalisi laule.
Teema: Meditsiin
Mingi nähtuse epifenomeniks nimetatakse üldises mõttes selle nähtuse kaasnähtust – nähtust, mis põhinähtusega kaasneb, ilma et tal oleks vaadeldavas seoses iseseisvat tähtsust. Näiteks väidavad mõned rahvusvaheliste suhete teoreetikud, et rahvusvahelised organisatsioonid on riikide epifenomenid. Statistikas võib ilmneda epifenomenilisi seoseid, mis ei ole otseselt põhjusliku iseloomuga: näiteks esineb antibiootikumide tarvitajatel rinnavähki sagedamini, kuid antibiootikumid ei põhjusta rinnavähki, vaid rinnavähiga kaasneb põletik, mille korral kasutatakse antibiootikume. Koolide sulgemine võib olla kooliealiste laste arvu vähenemise epifenomen. Epifenomen võib olla (aga ei pruugi olla) põhinähtuse põhjustatud. Esimesel juhul saab teda tavaliselt vaadelda põhinähtuse kõrvalsaadusena. Sõna kasutatakse filosoofias ja meditsiinis ka kitsamalt määratletud terminina.
Teema: Filmid
"Käsilased" (Minions) on 2015. aastal Ameerika Ühendriikides valminud 3D-arvutianimatsiooniline koomiline lastefilm, eellugu filmidele "Mina, supervaras" ("Despicable Me") ja "Mina, supervaras 2" ("Despicable Me 2"). Filmi tootis Illumination Entertainment stuudiole Universal Pictures, lavastasid Pierre Coffin ja Kyle Balda, stsenarist oli Brian Lynch ning produtsendid Chris Meledandri ja Janet Healy. Filmi peaosades olid dublaažinäitlejad Pierre Coffin (käsilased), Sandra Bullock, Jon Hamm, Michael Keaton, Allison Janney, Steve Coogan ning jutustajana Geoffrey Rush. Esimene vihje "Käsilastele" anti filmi "Mina, supervaras 2" lõputiitrites, kus kolm käsilast Stuart, Kevin ja Bob olid uue filmi katsetel. Filmi pikkus on 1 tund ja 31 minutit. "Käsilased" esilinastus 11. juunil 2015 Londonis Leicester Square'il ning läks laia kinolevisse USA-s 10. juulil 2015. Kriitikute reaktsioonid on olnud mitmesugused: mõned arvustajad on kiitnud filmi koomilisi aspekte, sama kui teised on leidnud, et nimitegelased ei suuda omaenda filmi välja kanda ning nende vastaseid on kujutatud üheplaaniliselt. Filmi ülemaailmne piletitulu oli üle 861 miljoni USA dollari. Film kujutab "Supervarga" filmidest tuntud väikeste kollaste käsilaste kujunemislugu ürgaegadest kuni 1960. aastateni, mil toimub "Käsilaste" põhitegevus. Seetõttu on filmis olulisel kohal 1960. aastate muusika ja kultuurilised vihjed (biitlite "Abbey Road" jpm), kuid vähemal määral ka varasemad ajaloolised ja mütoloogilised motiivid ning tegelased (Dracula, Napoleon Bonaparte, Excalibur jts). "Käsilaste" peategelased on käsilased Kevin, Stuart ja Bob. Eesti keelde dubleeritud "Käsilaste" versioonis andsid tegelastele oma hääle Merle Palmiste (Scarlett Overkill), Priit Võigemast (Scarletti abikaasa Herb Overkill), Tiina Tauraite (Suurbritannia kuninganna), Märt Avandi (Walter Nelson), Haide Männamäe (Madge Nelson), Maiken Schmidt (Tina Nelson), Priit Pius (professor Flux), Tanel Saar (Walter Nelson juunior), Ain Jürisson (kro
Teema: Linnud
Kaelus-kärbsenäpp (Ficedula albicollis) on kärbsenäplaste sugukonda kuuluv lind. Eestis on ta eksikülaline peamiselt Lääne-Saaremaal. Liigi kohta Eestis on esmateave 1880 Tartu muuseumis olevast topisest, mille päritolu polnud selge. Teadaolevalt nähti liiki esimest korda Eestis 2. juunil 1932, kui Kunda vabriku pargis laskis Alfred Leckbandt ühe isase isendi. 1962 kohati üht isaslindu Vilsandil. Kaelus-kärbsenäpp pesitses Pidula mõisapargis 2004. aastal ning Kuressaare lossipargis 2006, 2007 ja 2008.
Teema: Mäed
Ismoili Somoni mäetipp (tadžiki Қуллаи Исмоили Сомонӣ, aastani 1962 Stalini mäetipp; 1962–1998 Kommunismi mäetipp) on mägi Aasias Pamiiris. Kõrgus 7495 meetrit. Tipp kuulus kõrgeimana ka NSVL-i nelja seitsmetuhandese ehk "lumeleopardi" tipu hulka. 1928. aastani peeti Lenini mäetippu Pamiiri mäestiku kõrgeimaks punktiks, kuid 1933. aasta ekspeditsioonil selgus, et Ismoili Somoni mäetipp on veel 300 meetrit kõrgem ja tipp nimetati Jossif Stalini järgi. 1998. aastal andis Tadžikistani valitsus tipule Samaniidide dünastiale alusepanija Ismoili Somoni järgi uue nime.
Teema: Jalgpall
Saami jalgpallikoondis on saamide rahvuskoondis jalgpallis. Koondis pole FIFA ega UEFA liige ja seetõttu ei saa vastavatel turniiridel osaleda. Koondise peatreener on norrakas Isak Ole Hætta. Koondise esimene mäng toimus juulis 1986, kui mängiti Ahvenamaa jalgpallikoondise vastu. Mängu võitis Ahvenamaa 4:2. Koondis on neli korda mänginud ka Eesti jalgpallikoondise vastu: oktoobris 1990. Kaotati 0:2 juunis 1991. Võideti 2:1 juulis 1992. Kaotati 1:2 7. augustil 1998. Mängiti viiki 0:0.
Teema: Jõed
Mississippi (varem eesti keeles kasutatud nimekuju Mississipi; odžibvei keeles 'suur jõgi') on läbi Põhja-Ameerika keskosa voolav ja Mehhiko lahte suubuv jõgi. Jõe vesistu hõlmab Ameerika Ühendriikide 30 osariigi ja Kanada kahe provintsi alasid. Jõe pikkus on 3950 km, koos Missouriga 6420 km, jõe valgla hõlmab umbes 3 268 000 km².
Teema: Kirjanikud
Henning Mankell (3. veebruar 1948 Stockholm – 5. oktoober 2015 Göteborg) oli rootsi kirjanik. Lisaks tuntusele lasteraamatute ja näidendite autorina saavutas Mankell suure tuntuse ka kriminaalromaanidega, kus tegutseb Ystadi kriminaalpolitsei komissar Kurt Wallander. 12. juunil 2008 nimetati ta Šotimaa Saint Andrewsi ülikooli audoktoriks.
Teema: Filmid
"Albert Nobbs" (inglise Albert Nobbs) on 2011. aastal linastunud Iirimaa draamafilm, mille lavastas Rodrigo García. Linateos põhineb George Moore'i romaanil The Singular Life of Albert Nobbs. Filmis mängivad Glenn Close, Mia Wasikowska, Aaron Johnson, Janet McTeer, Jonathan Rhys Meyers, Brendan Gleeson ja Maria Doyle Kennedy. 2012. aastal kandideeris linateos kolmele Oscarile, nende seas Glenn Close'i parima naisnäitleja ja Janet McTeer'i naiskõrvalosatäitja Oscarile.
Teema: Poliitikud
Johann Georg Ernst von Grünewaldt (11. aprill (vkj 30. märts) 1835 Koigi mõis – 23. märts (vkj. 10. märts) 1901 Koigi mõis) oli baltisaksa poliitik. Johann Georg Ernst von Grünewaldt sündis Koigi, Prandi ja Laimetsa mõisniku Otto Magnus von Grünewaldti ja Mathilde Ottilia Helene Antoinette von Wulffi pojana. Grünewaldt sai 1882. aastal Järvamaa kreisisaadikuks, aastatel 1886–1893 oli ta Eestimaa Põllumajanduse Seltsi esimees. Aastail 1892–1893 oli ta Eestimaa rüütelkonna peamees ja 1889–1901 oli ta Eestimaa rüütelkonna maanõunik. Talle kuulusid Koigi, Prandi ja Laimetsa mõis.
Teema: Mäed
Stanley on mägi Ruwenzori mäestikus Uganda ja Kongo Demokraatliku Vabariigi piiril. See on mõlema riigi kõrgeim mägi. Stanley geograafilised koordinaadid on 0° 23′ 9″ N, 29° 52′ 18″ E. Mäel on mitu tippu. 5109 meetri kõrgune Margherita mäetipp on Aafrika kõrguselt kolmas tipp Kilimanjaro (5895 m) ja Keenia mäe (5199 m) järel. Stanley mäe kõrguselt järgmised tipud on Alexandra (5091 m), Albert (5087 m), Savoia (4977 m), Ellena (4968 m), Elizabeth (4929 m), Phillip (4920 m), Moebius (4916 m) ja Great Tooth (4603 m). Kõrgematel tippudel on liustikud. Mägi on saanud nime Briti maadeuurija ja ajakirjaniku Henry Morton Stanley järgi. Esimesena ronis Stanley mäe tippu Itaalia prints Luigi Amedeo di Savoia-Aosta koos kolme kaaslasega aastal 1906. Seetõttu on mitmel tipul itaaliapärane nimi. Margherita tipu nimetas ta tollase Itaalia kuninganna Savoia Margherita järgi, kes oli tema onunaine. Stanley mägi kuulub Ruwenzori rahvusparki. See rahvuspark kuulub UNESCO maailmapärandi loendisse.
Teema: Mäed
Bárðarbunga on Islandil Vatnajökulli liustiku all asuv kihtvulkaan. Tänu oma kõrgusele 2009 meetrit üle merepinna on tegemist Hvannadalshnjúkuri järel kõrguselt teise Islandi mäega. Bárðarbunga on osa suurimast vulkaanilisest süsteemist, mille pikkuseks peetakse ligi 200 km ning laiuseks kuni 25 km.
Teema: Meditsiin
Huangdi Neijing (hiina lihtsustatud kirjas 黄帝内经; traditsioonilises kirjas 黃帝內經; pinyinis Huángdì Nèijīng; "Kollase imperaatori sisemeditsiini klassik") on Vana-Hiina meditsiini baastekst, mis käsitleb süsteemselt enamikku tolleaegses meditsiinis esindatud teemasid, teadmiste, ravi ja diagnostika valdkondi. Huangdi Neijing jaguneb kaheks osaks ning koosneb 81 peatükist, milles on ära toodud küsimuste-vastuste vormis kahekõne Kollase Imperaatori ja tema ministrite vahel. Esimeses tekstidest nimega Suwen sisaldub teoreetiline baas Hiina meditsiini, diagnostika ja ravi kohta. Teises tekstis pealkirjaga Lingshu koosneb suuresti teadmistest nõelravi teemadel.
Teema: Jõed
Sepik on jõgi Uus-Guinea saarel. Jõe pikkus on 1126 km ja see on saare pikim jõgi. Voolohulgalt on see Fly ja Mamberamo jõe järel kolmandal kohal. Sepik saab alguse Victor Emanueli mäestikust Uus-Guinea mägismaalt ning voolab läbi Paapua Uus-Guinea Sandauni ja Ida-Sepiki provintsi, väike lõik jääb Indoneesia Paapua provintsi. Suubub Bismarcki merre umbes 100 km Wewaki linnast ida pool. Sepikil on lai valgla, mis hõlmab soid ja vihmametsi. Valgla pindala on 80 000 km². Jõe ääres elab palju hõime, kes räägivad peamiselt Sepiki keeli. Neist üks suuremaid on ambulased, kes räägivad ambulase keelt. Esimese eurooplasena käis jõel sakslane Otto Finsch 1885. aastal. Ta sõitis laevaga umbes 50 km ülesvoolu ja andis jõele nimeks keisrinna Augusta järgi Kaiserin Augusta-Fluss.
Teema: Poliitikud
Paolo Gentiloni Silveri (itaalia hääldus: ˈpaːolo dʒentiˈloːni; sündinud 22. novembril 1954 Roomas) on Itaalia poliitik, aastatel 2016–2018 Itaalia peaminister. Ta on lõpetanud Torquato Tasso klassikalise lütseumi ja seejärel Rooma La Sapienza Ülikooli politoloogia alal.
Teema: Meditsiin
Hüpoksia ehk hapnikuvaegus on kas kogu organismi või üksikute elundite või kudede hapnikuvaegus pro- ja eukarüootsetes organismides. Hapnikuvaegus loetakse ka meditsiiniliselt oluliste haiguslike seisundite põhjuste hulka, mis põhjustavad inimestel mitmeid kroonilisi, patoloogilisi seisundeid, nekroosi või surma.
Teema: Jõed
Kotšetšum (vene Кочечум) on jõgi Aasias. Algab Putorana mägismaalt. Seejärel voolab Kesk-Siberi kiltmaal valdavalt kagusse. Alamjooksul pöördub edelasse. Suubub paremalt Alam-Tunguskasse. Pikkus 733 km, valgla 96 400 km².
Teema: Jalgpall
Fudbalski klub Sarajevo on Bosnia ja Hertsegoviina jalgpalliklubi, mis tegutseb riigi pealinnas Sarajevos. See mängib riigi kõrgliigas Premijer liga. Sarajevo on tulnud Bosnia ja Hertsegoviina meistriks neli korda, viimati hooajal 2018–19. Hooaegadel 1966–67 ja 1984–85 tuldi Jugoslaavia meistriks. Euroopa sarjades on parimateks tulemusteks kuuteistkümne parima hulka jõudmine Euroopa karika hooajal 1967–68 ja UEFA karika hooajal 1982–83. FK Sarajevo on riigi kõige populaarsem jalgpalliklubi. Klubi suurim rivaal on Sarajevo Željezničar. Klubi kodustaadion Asim Ferhatović Hase staadion, mis on saanud nime klubi ühe kõige legendaarsema mängija Asim Ferhatovići järgi.
Teema: Jalgpall
Alžeeria jalgpallikoondis on Alžeeria rahvuskoondis jalgpallis. Alžeeria on osalenud maailmameistrivõistlustel neljal korral. Parimaks tulemuseks on kuueteistkümnendikfinaali jõudmine 2014. aastal. Aastatel 1990 ja 2019 on Alžeeria tulnud Aafrika meistriks.
Teema: Mäed
Damāvand (pärsia دماوند ;دماوند، کوه (Kūh-e Damāvand)) on tegevvulkaan Iraanis Alborzi mägedes. See on Iraani kõrgeim tipp ja kogu Aasia kõrgeim vulkaaniline mäetipp. Vulkaani kõrgus on 5670 meetrit. Vulkaan tegutses viimati 5350 ± 200 aastat eKr.
Teema: Mäed
Changtse (tiibeti keeles བྱང་རྩེ, hiina keeles 章子峰) on mägi Tiibetis Himaalajas Mahalangur Himali mäeahelikus. Jääb Džomolungmast vahetult umbes viis kilomeetrit põhja ja on ühendatud viimasega Põhjasadula kaudu. Changtse kõrgus on 7543 m.
Teema: Meditsiin
Kompressioonsokid ehk tugisukad võeti meditsiinisektoris 1950. aastatel kasutusele veresoonkonna haiguste ravis (veenilaiendid, tromboosid jne), samuti diabeetikute ravis. Laialdane levik sporti on toimunud suhteliselt hiljuti. Kuidas toimib? Kompressioonsokid parandavad vere tsirkulatsiooni lihastes, mille tulemusel kiireneb ainevahetuse jääkproduktide (nt laktaat) neutraliseerimine ja kehast eemaldamine ning ühtlasi tagab ka lihaste parema hapnikuga varustamise. Vere tsirkulatsiooni tõhustav toime seisneb selle, et kompressiooni tulemusena sulguvad pindmised veenid, mis omakorda põhjustab vereringe intensiivistumise lihase süvaveenides. Kompressiooni tulemusel lihase ainevahetuse kiirenemist on kinnitanud mitmed uuringud. Lisaks tõstavad kompressioonsokid lihase kompaktsust, mis aitab absorbeerida väliseid jõude, alandada vibratsiooni ja salvestada elastsusenergiat. Mehaaniline tugi aitab vältida ka lihaskiudude mikrovigastusi ja ka võimalikke ülekoormusvigastusi. Kuidas kasutada ? Kasutusala on väga lai: nii sportimisel, enne sporti, kui ka pärast spordiga tegelemist, nii harrastajad kui ka tippsportlased. Kirjanduses mainitu põhjal on kompressioonsokid kindlasti õigustatud kesk ja vanemas eas harrastajate seas, kuna ealiste iseärasuste tõttu on aeglasem taastumine, kehvem vere tsirkulatsioon, mille läbi suureneb ka vigastuse oht. Väga paljud sportlased on maininud kompressioonsokkide kasutamist reisimisel (autosõit, lendamine). Pikka aega piiratud liikumisasendis viibimine tekitab kange lihase tunde, jalgadesse tekib turse. Kompressiooni kasutamine aitab mainitud vaevusi oluliselt leevendada. Üldjuhul kompressioonsokkide kasutamisele ajalist piirangut seatud ei ole. On palju näiteid, kui kompressioonsokid on jäetud peale ka ööseks. Pigem on tegemist iga inimese individuaalse lähenemisega. Levinumad tooted - sääreümbris - põlvik - reieümbris - varrukad - püksid - sukad
Teema: Poliitikud
Pjotr Aleksejevitš Kropotkin (Пётр Алексеевич Кропоткин; 9. detsember (vana kalendri järgi 27. november) 1842 Moskva – 8. veebruar 1921 Dmitrov Moskva lähedal) oli vene filosoof ja geograaf, anarhokommunismi rajaja. Vürst.
Teema: Jõed
Suda [s'uuda] on jõgi Venemaa Euroopa-osas Vologda oblastis. Voolab valdavalt kagusse. Suubub Volgal asuvasse Rõbinski veehoidlasse. Suudmes asub Suda küla. Pikkus 184 km, valgala 13 500 km². Keskmine vooluhulk on 134 m³/s. Jõgi on kiirevooluline. Suuremad lisajõed on Sjogda, Andoga, Kolp ja Voron.
Teema: Jõed
Pomir (tadžiki Помир, vene keeles Памир, puštu پامىر Pāmir) on jõgi Aasias Tadžikistanis. Lähtub Zorkuli järvest. Voolab läbi Pamiiri valdavalt läände ja edelasse Tadžikistani ja Afganistani piirijõena. Ühinemisel Vākhāniga moodustab Pandži jõe.
Teema: Filmid
"Pandora laegas" (saksa "Die Büchse der Pandora") on 1929. aastal linastunud Saksamaa melodraama, mille lavastas Georg Wilhelm Pabst. Peaosades mängivad Louise Brooks, Fritz Kortner ja Francis Lederer.
Teema: Jõed
Korkodon (vene Коркодон) on jõgi Aasias. Algab Kolõma mägismaalt. Ülemjooksul voolab põhja, alamjooksul pöördub läände. Suubub paremalt Kolõmasse. Jõe pikkus on 476 km, valgala pindala 42 800 km², äravool 50,4 m³/s. Suurim lisajõgi on Bulun.
Teema: Mäed
Eoste Ristimägi on muistne kalmistu Võrumaal Põlva kihelkonnas, nüüdse haldusjaotuse järgi Põlva maakonna Põlva valla Eoste külas. Ristimägi on madal ovaalne männikuga kaetud küngas Ahja jõe käänaku kohal, mida ümbritseb jõe lamminiit. Ristimägi paikneb Eoste hoiualal. Ristimägi on kantud arheoloogiamälestisena kultuurimälestiste riiklikku registrisse. Pärimuse järgi olnud Ristimäel vanasti ka ohvrikivi.
Teema: Jalgpall
Aasta parim staadion on auhind, millega tunnustatakse aasta parimat jalgpallistaadionit. Eraldi jagatakse auhind nii naturaalmuruga kui kunstmuruga staadionitele.
Teema: Jõed
Okavango delta on Okavango jõe delta Botswanas. See on oma 16 000 ruutkilomeetrise pindalaga maailma suurim sisemaadelta. Delta geograafilised koordinaadid on 19° 15′ S, 22° 45′ E
Teema: Jalgpall
Kanada jalgpallikoondis on Kanada jalgpalliliidu esindusmeeskond, mis esindab Kanadat rahvusvahelistel jalgpallivõistlustel. Koondis on jõudnud 3 korral MM finaalturniirile (1986, 2022 ja 2026).
Teema: Meditsiin
Leproomideks ehk leproosseteks granuloomideks (ladina keeles ains leproma) nimetatakse lepromatoossesse leeprasse nakatunud inimestel tekkivaid nakkusohtlikke nahaköbrusid. Leproomid koosnevad lümfotsüütidest, epitelioidsetest rakkudest ja plasmarakkudest ning Virchowi leeprarakkudest. Virchowi leeprarakkude tsütoplasma sisaldab lepromatoosse leepra haigustekitajaid leepra mükobaktereid (mycobacterium leprae). Leproomis võib tekkida nekroos.
Teema: Mäed
Aukštojas (leedu Aukštojas, Aukštasis kalnas 'kõrge mägi') on Leedu kõrgeim punkt. Asub Medininkai kõrgustikul, Valgevene piiri lähedal, 24 km kaugusel Vilniusest kagu pool. Kõrgus merepinnast on 293,84 m.
Teema: Kirjanikud
Peter Høeg (sündinud 17. mail 1957 Kopenhaagenis) on taani kirjanik. Ta lõpetas 1984. aastal Kopenhaageni ülikooli kirjanduse erialal. Enne kirjandusele pühendumist töötas ta meremehe, balletitantsija ja näitlejana. Tema 1988. aastal ilmunud esikteos "Ettekujutus 20. sajandist" pälvis kriitikutelt väga positiivse vastuvõtu. Rahvusvahelise tuntuse saavutas ta romaaniga "Preili Smilla lumetaju", mis on saanud mitu kirjandusauhinda ja millel põhineb Bille Augusti lavastatud samanimeline mängufilm.
Teema: Filmid
"Järeltulijad" (inglise The Descendants) on 2011. aastal linastunud Ameerika Ühendriikide komöödia sugemetega draama, mille lavastas Alexander Payne. Linateos põhineb Kaui Hart Hemmings'i samanimelisel romaanil. Filmis mängivad George Clooney, Shailene Woodley, Judy Greer, Matthew Lillard ja Beau Bridges. Eesti kinodesse jõudis "Järeltulijad" 10. veebruaril 2012. 2012. aastal kandideeris linateos viiele Oscarile, nende seas ka parima filmi, lavastaja ja kohandatud stsenaariumi Oscarile ning George Clooney parima meespeaosatäitja Oscarile. Samal aastal pärjati "Järeltulijad" kahe parima draamafilmi ja parima draamafilmi meesnäitleja Kuldgloobusega.
Teema: Meditsiin
Meditsiin ehk arstiteadus (ladina keeles ars medicina 'ravimise kunst'; samatüveline medeor 'ravin, arstin') on rakendusbioloogia haru, mis kaitseb ja tugevdab inimese tervist, diagnoosib, ennetab ja ravib haigusi ning pikendab eluiga. Meditsiin ehk arstiteadus on erialadevaheline valdkond, mis tugineb nii loodus- kui ka sotsiaalteadustele. Pidevalt lõimuva ja täieneva teadusdistsipliinina on see tihedas seoses järgmiste teaduse põhivaldkondade ja erialadega: anatoomia bakterioloogia biokeemia deontoloogia diagnostika embrüoloogia farmakognoosia farmakoloogia füsioloogia geneetika histoloogia immunoloogia inimese anatoomia inimese füsioloogia mikrobioloogia profülaktika (sealhulgas eelravi ehk metafülaktika) psühholoogia radioloogia ravi taastusravi ja palliatiivne ravi toksikoloogia tsütoloogia jpt Meditsiin liigitatakse lihtsustatult kaheks: humaanmeditsiin veterinaarmeditsiin
Teema: Meditsiin
Empüeem (empyema, kreeka keeles ἐμπύημα 'mädapaise, mädanik') on mädakogum kehaõõnes või õõneselundis, näiteks pleuraõõnes, rinnaõõnes, emakas, ussripikus, liigestes, sapipõies. Empüeemist erinev on abstsess, mis tähendab mädakogumit vastmoodustunud õõnes.
Teema: Kirjanikud
Thomas Horner oli Liivi ordu ametnik 16. sajandi keskel. Horner on peamiselt tuntud ladinakeelse kroonika "Livoniae historia in compendium ex annalibus contracta" autorina, mis ilmus trükis esimest korda 1551. aastal ja oli eelviimane ordukroonika (viimane oli Johann Renneri "Liivimaa ajalugu"). Samal ajal tegutses Horner ordumeistri sekretäri ja saadikuna, ta oli 1557. aastal ka Venemaal käinud saatkonna, mis püüdis Tartu maksu tühistada ja rahu säilitada, liige.
Teema: Mäed
Šhara (gruusia keeles შხარა) on Gruusia kõrgeim mäetipp, mis asub Gruusia ja Venemaa koosseisu kuuluva Kabardi-Balkaaria piiril. See on osa Suur-Kaukasuse Peaahelikust ning kuulub Bezingi massiivi, kuhu jäävad ka mitmed teised üle 5000 meetri kõrgused tipud. Šhara on Kaukasuse kõrguselt kolmas mägi, mille kõrguseks on eri allikate järgi märgitud 5068 m kuni 5201 m. Kõige sagedamini tsiteeritud kõrgus on 5201 meetrit, kuigi ka 5068 m põhineb usaldusväärsetel mõõtmistel. Kõrguste erinevus tuleneb sellest, kas mõõdetakse Šhara peatippu (5201 m) või läänepoolset alamtippu Šhara West (5068 m), mis on samuti tuntud ronimisobjekt. Esma­tõus Šhara tippu toimus 1888. aastal, mil sinna jõudsid briti alpinist John Garford Cockin ja šveitsi mägironija Ulrich Almer.
Teema: Meditsiin
Besoaar (pärsia sõnast) ehk pulstik on loomakarvadest või taimekiududest tekkinud enamasti pähkli- või kartulisuurune pallitaoline moodustis, mis mõnikord võib kaaluda isegi 1–2,5 kg.
Teema: Filmid
"Pingviinide marss" (prantsuse keeles "La Marche de l'empereur" ('Keisrimarss'), inglise keeles "March of the Penguins") on Luc Jacquet' dokumentaalfilm, mis võitis 2005. aastal parima dokumentaalfilmi Oscari. Filmi produtseerisid National Geographic Society ja Warner Independent Pictures. Film kujutab Antarktika keiserpingviinide iga-aastaseid rände. Sügisel suunduvad kõik suguküpsed (vähemalt viieaastased) isendid ookeanist, kus nad muidu elavad, maismaale pesitsema.
Teema: Filmid
"Eestlanna Pariisis" on Eesti, Prantsusmaa ja Belgia koostöös 2012. aastal valminud draamafilm, mille on lavastanud Ilmar Raag. Peaosades on Jeanne Moreau, Patrick Pineau ja Laine Mägi. Algselt kandis film pealkirja "Veel üks croissant". Filmiti 2011. aastal Eestis Harju-Madisel, Turbas, Türil ja Paides ning Prantsusmaal Pariisis. Maailma esilinastus toimus 4. augustil 2012 Šveitsis Locarno filmifestivali põhivõistlusprogrammis. Filmi leviõigused on müüdud Saksamaa, Austria, Jaapani, Šveitsi, Uus-Meremaa ja Austraalia turule.
Teema: Poliitikud
Pjetër Filip Arbnori (18. jaanuar 1935 Durrës – 8. juuli 2006 Napoli) oli albaania kirjanik, Albaania presidendi kohusetäitja 1992. aasta 6. aprillist kuni 9. aprillini ja Albaania parlamendi spiiker 6. aprillist 1992 kuni 24. juulini 1997. Ta liitus 14-aastaselt illegaalse diktatuurivastase grupiga. Ta lõpetas kahe aastaga filoloogiateaduskonna. Ta osales sotsiaaldemokraatliku organisatsiooni loomises ja kirjutas sellele programmi. 1961 ta arreteeriti ja mõisteti surma. Kolme kuu pärast asendati surmanuhtlus 25-aastase vangistusega. Tegevuse eest vanglas süüdistati teda riigivastases agitatsioonis ja propagandas ning karistusele lisati kümme aastat. Augustis 1989 ta vabanes vanglast, kus oli 28 aastat karistust kandnud.
Teema: Poliitikud
Moritz Engelbrecht von Kursell (21. juuni (vkj 10. juuni) 1744 Ehmja mõis – 13. oktoober (vkj 2. oktoober) 1799 Esna mõis) oli baltisaksa poliitik. Moritz Engelbrecht von Kursell sündis Eestimaa rüütelkonna peamehe Christopher Engelbrecht von Kurselli (1685–1756) ja Gertrude Sophie von Schwengelmi pojana. Ta õppis aastatel 1763–1766 Leipzigi ülikoolis. 1767–1777 oli ta Eestimaa rüütelkonna kantselei majandussekretär, 1783. aasta jaanuarist kuni oktoobrini Eestimaa rüütelkonna peamees ja 1783–1786 kubermangu aadlimarssal ning 1783−1796 Tallinna südametunnistuskohtu president ning 1796. aastast Eestimaa maanõunik. Ta oli ka Eestimaa Rüütli- ja Toomkooli kuraator ja tegelik riiginõunik. Moritz Engelbrecht von Kursellile kuulus Väike-Kareda ja Esna mõis.
Teema: Jõed
Pit on jõgi Põhja-Ameerikas, mis algab kõrge veeseisu korral Hanejärvest, muul ajal Suure nõo mägedest Californias. Suures nõos voolab jõgi valdavalt läände ja edelasse. Alamjooksul murrab Pit läbi Sierra Nevada ja suubub vasakult Sacramentosse. Jõe pikkus on 507 km.
Teema: Jõed
Põhja-Sosva (vene Северная Сосьва) on jõgi Aasias. Algab Uurali idanõlvult. Ülemjooksul voolab kirdesse ja põhja, keskjooksul itta, alamjooksul põhja. Suubub vasakult Obi. Pikkus 754 km.
Teema: Linnud
Kahlajateks nimetatakse kõiki kurvitsaliste seltsi kuuluvaid ranniku- ja soolinde peale merelisema eluviisiga ännide, kajakate, tiirude ja alkide. Eesti kahlajad on seega tülllaste, kurvitslaste, merisklaste ja naaskelnoklaste sugukonda kuuluvad linnuliigid. Laiemalt tuntud kahlajad on näiteks kiivitaja, tutkas, metskurvits, tikutaja, suurkoovitaja. Selle rühma nimetamisel on aluseks võetud asjaolu, et enamikule neist liikidest on toitumisel iseloomulik madalas vees kahlamine. Eestis aitab selle linnurühma uurimisele kaasa 2006. aastal asutatud Eesti Ornitoloogiaühingu kahlajatöörühm.
Teema: Poliitikud
Parun Wilhelm Peter Georg Adolf von Wrangell (25. november 1831 Novoarhangelsk, Alaska Vene-Ameerika – 24. aprill / 6. mai 1894 Baden-Baden Saksamaa) oli Eestimaa rüütelkonna tegelane ja mõisnik. Wilhelm von Wrangell sündis maadeavastaja ja Vene-Alaska kindralkuberneri Ferdinand von Wrangelli (1796/1797–1870) ning tema abikaasa Elisabethi (sünd. de Rossillon) pojana. Ta õppis Grünewaldtide Koigi mõisas kodukoolis, 1846–1850 Tallinna Toomkoolis ja 1851. aastast Peterburi ülikoolis, osales 1855. aastal Gregor von Helmerseni ekspeditsioonil Uuralitesse. 1857. aastast haldas Ruila mõisa, 1870. aastast Ruila mõisnik. 1866. aastast Hageri kihelkonna kihelkonnakohtunik, 1867. aastast adrakohtunik, 1870. aastast Harjumaa kreisisaadik. Wilhelm von Wrangell oli 1881–1884 Eestimaa rüütelkonna peamees. Hiljem oli ta ka aastatel 1884–1894 Eestimaa rüütelkonna maanõunik. Teenistusastmelt oli ta Venemaa riiginõunik. Talle kuulus Roela mõis.
Teema: Poliitikud
Benita Ferrero-Waldner (sündinud 5. septembril 1948 Salzburgis) on Austria diplomaat ja poliitik. Ta on õppinud aastatel 1966–1970 Salzburgi Ülikoolis õigusteadust (õigusteaduste doktor). Ta kuulub konservatiivsesse Austria Rahvaparteisse (ÖVP). Aastatel 2000–2004 oli ta Austria välisminister. Aastatel 2004–2009 oli ta Euroopa Komisjoni naabruspoliitika volinik Barroso esimeses komisjonis ja aastatel 2009–2010 Euroopa Komisjoni kaubandus- ja naabruspoliitika volinik Barroso teises komisjonis.
Teema: Linnud
Tšehhis korraldab aasta linnu (Pták roku) valimist Tšehhi Ornitoloogia Selts (Česká společnost ornitologická). Aasta lindu valitakse alates 1992. aastast.
Teema: Meditsiin
Kosmosemeditsiin on arstiteaduse valdkond, mis keskendub astronautide tervise, ohutuse ja töövõime säilitamisele karmides kosmose- ja kaugete planeetide tingimustes. Kosmoselennud seavad inimkehale mitmeid ainulaadseid stressitegureid, sealhulgas ülekoormus, kaaluta olek, ebatavaline atmosfäär nagu madal rõhk või kõrge süsihappegaasi tase ning kosmosekiirgus. Kosmosemeditsiin rakendab füsioloogiat, ennetavat meditsiini, erakorralist meditsiini ja muid meditsiinivaldkondi, et ennetada ja ravida terviseprobleeme kosmoses. Kosmosemeditsiinist saadud teadmisi kasutatakse lisaks ka kosmosesõidukite süsteemide kavandamisel, et minimeerida riske astronautidele.
Teema: Filmid
"Sõjaratsu" (inglise War Horse) on 2011. aastal linastunud Ameerika Ühendriikide eepiline sõjafilm, mille lavastas Steven Spielberg. Linateos põhineb Michael Morpurgo samanimelisel lasteraamatul. Filmis mängivad David Thewlis, Benedict Cumberbatch, Jeremy Irvine, Emily Watson, Tom Hiddleston, Eddie Marsan, Toby Kebbell, David Kross ja Peter Mullan. Eesti kinodesse jõudis "Sõjaratsu" 27. jaanuaril 2012. 2012. aastal oli linateos nomineeritud kuuele Oscarile, nende seas ka parima filmi Oscarile.
Teema: Mäed
Dinara on mägi Dinaari mäestikus Horvaatia ning Bosnia ja Hertsegoviina piiril, Horvaatia kõrgeim mäetipp. Dinara on kaljuse samanimelise mäemassiivi kõrguselt teine tipp. Tipu kõrgus on 1831 meetrit. Dinara geograafilised koordinaadid on 44° 3′ 22″ N, 16° 22′ 52″ E.
Teema: Linnud
Kauai o'o (Moho braccatus) on väljasurnud linnuliik, o'olaste sugukonna (Mohoidae) o'o perekonna (Moho) viimane esindaja. Endeemse liigina elas laululind Kauai saarel Hawaii osariigis. Havai keeles on linnu nimetus ʻōʻō ʻāʻā.
Teema: Filmid
"Vooluga kaasa" (läti keeles Straume) on Läti animafilm, esimene Oscari auhinna saanud film Balti riikides. Filmi lavastajaks on Gints Zilbalodis. Filmi tegemiseks kulus neli ja pool aastat ning see ei sisalda dialoogi. Film on tehtud tasuta tarkvaras Blender. Film räägib viiest loomast – must kass, koer, kapibaara, lind ja leemur, kes põgenevad suure üleujutuse eest. Filmis ei esine mitte ühtegi inimest, sest inimesed on välja surnud seal maailmas, kus nemad on. Vees on näha ka ühte hästi suurt vaala. Filmi esilinastus toimus 25. mail 2024 Cannes'i filmifestivalil. Film sai 2025. aasta Golden Globes ehk Kuldgloobuse auhinna kategoorias "Best Animated Feature Film" ehk "Parim Animafilm". Film sai 2025. aasta Oscari auhindadel Oscari auhinna kategoorias "Best Animated Feature Film" ehk "Parim Animafilm", mis on ka esimene Oscari auhind Balti riikides. Eesti kinolevis kogus film 2025. aastal 90 498 vaatajat, millega see oli vaadatavuselt kolmandal kohal.
Teema: Filmid
"Stone" on 2010 aastal linastunud Ameerika Ühendriikide film. Põneviku režissöör on John Curran ning peaosades mängivad Robert De Niro, Edward Norton ja Milla Jovovich. Filmivõtted toimusid Michigani osariigis. Esilinastused toimusid 10. septembril 2010 Toronto rahvusvahelisel filmifestivalil ning 24. septembril 2010 USAs Texase osariigis Austinis "Fantastic Festil". MPAA (The Motion Picture Association of America) määras filmile R-reitingu ehk alla 17-aastased võivad filmi vaadata täiskasvanu juuresolekul.
Teema: Kirjanikud
Jean de Joinville (1224–1317) oli prantsuse kroonik ja ametnik (Champagne'i senešall), kuningas Louis IX lähikondlane. Joinville osales Louis Püha juhitud seitsmendas ristisõjas (1248–1254) ning oli hiljem üks tema lähem sõber. Kaheksandas ristisõjas ta ei osalenud ning püüdis ka kuningat mõjutada seda õnnetult lõppenud retke mitte ette võtma. 13. sajandi lõpus pani Joinville kirja oma memuaarid, milles käsitles põhjalikult Louis Püha isikut ja tegevust.
Teema: Mäed
Asama (jaapani keeles 浅間山) on tegevvulkaan Jaapanis Honshū saarel. Asama asub saare keskosas Nagano ja Gumma prefektuuri piiril. See piir kulgeb mööda Kantō ahelikku ja Asama asub selle aheliku põhjaosas, kus Kantō ahelik jõuab Mikuni ahelikuni. Asamale lähimad linnad on Komoro edelas ja Naganohara kirdes. Pisut kaugemale jäävad Ueda läänes ja Saku lõunas. Komorot ja Uedat läbivad Tōkyō–Nagano maantee ja raudtee. Vulkaani kõrgus on 2560 meetrit. Asama idanõlval asub Tokio ülikooli vulkanoloogiajaam. Asama on noor vulkaan. Ta moodustus hilispleistotseenis ja holotseenis. Põhiliselt koosneb ta andesiidist ja datsiidist. Asama on Honshū saare kõige aktiivsem vulkaan. Alates 685. aastast on teada 129 vulkaanipurset, aga kui arvestada, et enne 1500. aastat on neid teada vaid 5, siis võib oletada, et neid on sel ajavahemikul toimunud veel palju rohkem. Asama purskas viimati 2. veebruaril 2009. Asama kõige ohvriterohkem purse toimus 1783. See oli pliinia-tüüpi purse, mis kestis 3 kuud. Selle käigus esinesid pimsisajud, püroklastilised voolud ja laavavoolud. Vulkaanikoonus muutus kõrgemaks. Suurel osal ümberkaudsetel põldudel hävis saak ja järgmisel neljal-viiel aastal jäi sealkandis põldude saagikus alla keskmise. See põhjustas suure nälja. Olukorra muutis palju hullemaks see, et hiljuti oli mitu aastat kestnud eelmine nälg ja seetõttu polnud ei võimudel ega inimestel vilja varuks. Sel ajal viibis Jaapanis Hollandi kaupmees ja suursaadik Isaac Titsingh. Ta pöördus 1896 Euroopasse tagasi ja suri 1812 Pariisis. 1820 ilmus Pariisis tema teos Asama vulkaani 1783. aasta purskest, mis põhines suuresti Jaapani allikatel. See oli esimene vulkaanipurset käsitlev teos, mis läänemaailmas laialt levis.
Teema: Poliitikud
Nikolai von Bünting (vene keeles Николай Георгиевич фон Бюнтинг; 15. juuli 1861 Peterburi – 2. märts 1917 Tver) oli Venemaa keisririigi riigitegelane. Ta oli keiser Nikolai II aegne tseremooniameister (1896), Kurski asekuberner 26. septembrist 1897 kuni 15. veebruarini 1903, kammerjunkur (1898), tõeline salanõunik (1902), Arhangelski kuberner 10. maist 1904 kuni 8. novembrini 1905, Eestimaa kuberner 8. novembrist 1905 kuni 21. jaanuarini 1906 ning viimane Venemaa Keisririigi Tveri kubermangu tsiviilkuberner 15. aprillist 1906 kuni mõrvamiseni veebruarirevolutsiooni esimestel päevadel Tveris 1917. aastal. Talle kuulus Petserimaal Irboska juures asunud Halahhalnja (Усадьба "Халахальня") mõis.